Tarybos sprendimas
1993 m. gruodžio 20 d.
dėl Europos ekonominės bendrijos bei Europos anglių ir plieno bendrijos ir Bulgarijos Respublikos laikinojo susitarimo dėl prekybos ir su prekyba susijusių reikalų ir Europos susitarimo tarp Europos Bendrijų bei jų valstybių narių ir Bulgarijos Respublikos papildomo protokolo sudarymo
(94/49/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį, kartu su 228 straipsnio 2 dalimi,
atsižvelgdama į 1993 m. birželio 21 ir 21 dienomis Kopenhagoje vykusios Europos Vadovų Tarybos išvadas,
atsižvelgdama į Komisijos pasiūlymą,
kadangi Komisija Bendrijų vardu vedė derybas dėl Laikinojo susitarimo dėl prekybos ir su prekyba susijusių reikalų ir Europos susitarimo su Bulgarijos Respublika Papildomo protokolo,
kadangi šį protokolą būtina patvirtinti,
NUSPRENDĖ:
1 straipsnis
Europos Bendrijos vardu patvirtinamas Europos ekonominės bendrijos bei Europos anglių ir plieno bendrijos ir Rumunijos Laikinojo susitarimo dėl prekybos ir su prekyba susijusių reikalų ir Europos susitarimo tarp Europos Bendrijų bei jų valstybių narių ir Bulgarijos Respublikos Papildomas protokolas.
Papildomo protokolo tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, kuriam suteikiama teisė Bendrijos vardu pasirašyti Papildomą protokolą.
Tarybos pirmininkas Bendrijos vardu pateikia Papildomo protokolo 8 straipsnyje numatytą pranešimą.
Priimta Briuselyje, 1993 m. gruodžio 20 d.